ब्रोकरों की एक संस्था एसोसिएशन ऑफ नैशनल एक्सचेंज्स मेंबर्स ऑफ इंडिया (एएनएमआई) के अध्यक्ष के सुरेश ने कहा, 'सेबी के फैसले का भारतीय डेरिवेटिव बाजार पर दीर्घकालिक असर पड़ सकता है। निवेशक कारोबारी प्रतिबंधों और वैकल्पिक प्लेटफॉर्मों का अभाव होने से डब्बा कारोबार जैसे समानांतर बाजारों का रुख कर सकते हैं, जहां कोई प्रतिबंध नहीं हैं। ऐसे बदलाव से भारतीय बाजारों में कारोबारी मात्रा और कीमत निर्धारण पर भी असर पड़ेगा।'